b'\n_START_ARTICLE_\nR\xc3\xb8dgj\xc3\xb8kveps\n_START_SECTION_\nUtbredelse\n_START_PARAGRAPH_\nR\xc3\xb8dgj\xc3\xb8kveps er utbredt i Europa. Den finnes i hele Norge.\n_START_SECTION_\nUtseende\n_START_PARAGRAPH_\nR\xc3\xb8dgj\xc3\xb8kvepsen er 15-19\xc2\xa0millimeter lang. Fargene er typiske for stikkvepser, gult og svart. Bakkroppen har aldri antydning til en r\xc3\xb8dlig farge. Vingene er svakt brunlige. Bakleggene har lange, svarte, utstikkende h\xc3\xa5r._NEWLINE_R\xc3\xb8dgj\xc3\xb8kveps h\xc3\xb8rer til i slekten av kortkinnet stikkveps (Vespula), der avstanden mellom fasett\xc3\xb8yets nedre kant og kjeven er sv\xc3\xa6rt liten, mindre enn f\xc3\xb8lehornets bredde.  Munnskjoldet er helt gult eller har 1 til 3 m\xc3\xb8rke prikker. Slike prikker finnes hos flere av stikkvepsene. Munnskjoldet har to markerte spisse hj\xc3\xb8rne nederst.  Kl\xc3\xb8rne har, som hos alle gj\xc3\xb8kvepser, en ekstra tann p\xc3\xa5 innsiden. Denne mangler hos stikkvepser med arbeidere._NEWLINE_De store fasett\xc3\xb8ynene har en kraftig innskj\xc3\xa6ring i fremkanten, slik at de f\xc3\xa5r en C-form. Denne innskj\xc3\xa6ringen har gul farge nederst. P\xc3\xa5 toppen av hodet, mellom fasett\xc3\xb8ynene, finnes tre punkt\xc3\xb8yne.  _NEWLINE_Som hos andre stikkeveps mangler gj\xc3\xb8kvepshanner stikkebrodd og kan ikke stikke.\n_START_SECTION_\nLevevis\n_START_PARAGRAPH_\nR\xc3\xb8dgj\xc3\xb8kveps er rovdyr og lever av andre mindre dyr, ofte larver til insekt som lever i vegetasjonen. Dersom byttet har bein eller vinger, fjernes disse med de kraftige kjevene. Larvene blir matet med en blanding av byttedyr, nektar og spytt. _NEWLINE_R\xc3\xb8dgj\xc3\xb8kveps h\xc3\xb8rer til gj\xc3\xb8kvepsene. De mangler arbeidere og bygger ikke bolet selv. Det finnes bare befruktningsdyktige hunner og hanner. De er sosiale parasitter og snylter p\xc3\xa5 andre sosiale stikkvepser._NEWLINE_R\xc3\xb8dgj\xc3\xb8kveps snylter i bolene til r\xc3\xb8dveps, V. rufa, og i Nord-Amerika dennes n\xc3\xa6re slektning V. acadica.  Gj\xc3\xb8kvepshunnen fors\xc3\xb8ker \xc3\xa5 komme seg inn i et etablert samfunn og drepe dronningen. Dersom hun lykkes, tar hun over samfunnet, og bare hennes avkom blir alt opp. Bolet g\xc3\xa5r etterhvert til grunne fordi det ikke lengre kommer nye arbeidere, men bare r\xc3\xb8dggj\xc3\xb8kvepser. Disse parer seg om h\xc3\xb8sten. Bare de befruktede hunnene overlever vinteren.'